## El president de la Generalitat, Carlos Mazón, visita l’exposició ‘Els guerrers de Xi’an’ al Museu Arqueològic d’Alacant

*** El president i els consellers i les conselleres han fet un recorregut per a conéixer els detalls de la mostra, després de reunir-se en el primer ple del Consell de l’XI legislatura
* Anima la ciutadania a visitar l’exposició**

**Alacant.**

El president de la Generalitat, Carlos Mazón, acompanyat pels consellers i les conselleres, ha visitat l’exposició *El llegat de les dinasties Qin i Han, la Xina. Els guerrers de Xi’an*, que s’exhibeix al Museu Arqueològic d’Alacant (MARQ).

Carlos Mazón i els membres del Consell han fet un recorregut per a conéixer els detalls de la mostra, després de reunir-se en el primer ple del Consell de l’XI legislatura, que ha tingut lloc a les instal·lacions del MARQ.

Sobre aquest tema, el president ha destacat que el museu és un lloc “emblemàtic, estimat i treballat” per la Diputació d’Alacant, i ha mostrat la seua “satisfacció personal” per haver fet aquesta visita.

De la mateixa manera, ha animat la ciutadania a conéixer aquesta mostra, formada per més de 120 peces originals procedents d’un conjunt que està declarat per la Unesco patrimoni de la humanitat.

Fecha: 21/07/2023